Tsuffegh d tanbadvt tamerrukit ijjen n
wezref d amzazzvar (raciste) iteggi hima ad yejj ighermanen (citoyens)
imarrukiyen ad semman tarwa nsen s ismawen d imazighen id asen farnen, qqaren
imasayen iorubiyen n tmurt nnegh belli ismawen imazighen ssehcamen u war hlin s
minzi zugguzen (expliquer) tutlayt tamazight s taorabt amecnaw addad n isem
«ayur», (xzvart taqubanit n imasayen nnegh ar mani tiwedv!).
Di tidett tanbadvt tamerrukit nettat umi
ixessv ad tmdvha (ad tssdha) zeg ixf nnes, minzi tekkes ismawen n tarwa n tmurt
i ghar yella ijjen n wammak (signification) d asebhan u yecna s wattvas. U
tezzvu deg udghar nsen ismwen d infuren udfen d aked uhewwes Aorab i Tamezgha,
ujar zi manawya mara nssen min xsen ad inin cra zzay sen am (Mapa = tafunast),
Pind = 100 n tleghmin nigh dinni cra n ismawen illan mgal i yejjed n lislam
amecnaw Oabdnnbi…
Ad nssarwes ddeg a n tsertitin timzzazvarin
iteggen iorubiyyen ifaciyen s labartvayed i tugha tdeffar tadersi (minorité) n
icmlalen di tsghart n ticcemt (majorité) taberkant di yeffus n Tefriqt
(ifriqeya). Ammu nican itmsaren di tmazirt nnegh, tadersi n ifasiyen harren xef
idgharen deg uzellif n tnbadvt, teggen min xsen deg ijjen waydud ticcemt nes d
aqubbani. Marra yenni iksin amnus n izerfan n ufgan nigh imeghnas itarran taynit
i tghawsa yad oeyben labartvayd amzazzar amerruki.
Tammunt (évidence) xef wawal inu d tabrat i
tsekk Pyuman Rayts Wutc ( Human Rights Watch) i wemghar n ughlif n ugnsu Cakib
Ben Musa tettar day s hima ad yaggêj zeg usbeddi nnes i ysmawen imazighen.
Ixesv anegh ad nssen belli aonkrif n ismawen
imazighen netta d ijjen n wudem d amezvyan zeg wudmawen n tamazighufubit itegg
uwnak n umerruk. Danita iqqen ad nidvar tukardva n lmerruk i tmura n imekraz
imazighen iteddaren di atvlasv afad ad ten tsbezzizen xef uzawag ghar timnadvin
issawlen taorabt bac ad ten settun di tanettit nsen tamazight, arni xaf s
askurmut n inelmaden di tsdawit n Imtghren, Ameknas … d uselyem n ukabar
adimuqratvi amazigh amerruki snbghar ma nssiwel xef ustegh (réprimer) nnes i
tismkanin (les manifestations) itmsarent di kuy taghmart deg wammur nnegh.
Tisertitin a timazighufubin d ijjen n useddi
d amezyan zeg ict n tseddect d tazirart d taorubit, iswi nnes assoarreb n ufgan
d udghar afad ad yaghul d aorab.
Marra manawya slmsnet cra n ifasiyen d
inazviyen imddukal n uhewwas Afransis immexsen imazighen i lebda (umyey n
ddvapir lbarbari, izerfan n usoarreb d ijjen umedyet …) skren ijjen n umezruy d
amaynu itic asen tazrfanit i wnbadv u isettu deg inagan n tmurt nnegh n tidet
(Mulay Muhend, Aqccic, Lmseodi, Azayay, Uobdslam, Memmis n rhaj Sellam…)
Min dayi ijjen areobegh (tvbeptegh) marra
yen immexsen tmazight d ifasiyen nigh tarran ixf nsen d ifasiyen am uhngar n
ukabar uzarug (parti de listqlal) Oebbas Lfassi id ilulen di Berkan u netta
yennan: (ad ghensegh mahend tmazight war ttili d tunusvibt) ammec yenna wenni i
d as yezzaren oellal lfassi (ad xaf nnegh nbdven udayen ula nebdven xef nnegh
ccluh …)
Zi turda ynu mahend inbadven nnegh qqnen ixf
n tmurt nnegh ghar taydyuljit taorubit oemmar s ad nggoed tsawent di marra
igaren n tudert ar tunnunt aqat d taneggarut aked ughezdis n uselmed d tadvmsa d
tadlsa u min d anegh yarennin tifqqeht Filistvin d Djibuti ghar sen tansa tggeod
xef tenn i ghar s ghar tmurt nnegh deg yeyyar n uselmed.
Marra ineqqisen (les rapports) n tmsmunin n
izrefan n ufgan nigh n lbank amadval isrusa lmerruk deg umeggar. S tagedlt min
zzun Aorben n umerruk qa mjjarn t id rexxu, mjarren d ixarriqen nsen d usoarreb
nsen i imazighen.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn epo_Latn kab_Latn kab_Latn kab_Latn kab_Latn bjn_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn